„Непознат” е новото парче на Кремена Димитрова | МИКА: Музика и лайфстайл
„Непознат” е новото парче на Кремена Димитрова
За наблюдателните меломани, които следят новата вълна в българската популярна музика, младата певица Кремена Димитрова отдавна заслужено е привлякла вниманието им.
С новия си видеосингъл „Непознат” я виждаме отново чувствена и ранима, но доста по- категорична, с глас, който покорява с безкомпромисния си професионализъм. Песента е по музика и текст на Димитър Стафидов, който е и режисьор на клипа. Видеото е заснето в АТОМ театър във „Фабрика за градско изкуство” и прекрасно илюстрира душевността и стила на песента.
Музикалната кариера на Кремена Димитрова започва преди години от красивия град Добрич. Тя свири на пиано и учи пеене от малка. На 11 години печели световния фестивал Music World, Fivizzano в Италия, след което издава албум с италианския тенор Патрик Салати. Едва 15 годишна участва в един от първите музикални риалити формати в България, където завършва пета. Следват песните „Поща без адрес“ по текст на Руши Видинлиев и „Щом те видя“ в дует с Дамян Попов, по музика и текст на Влади Ампов-Графа.
Стилът, който Кремена предпочита е лиричен поп, в съчетание с модерно RnB. Професионализмът и харизмата й се разгръщат най-пълноценно в участията на живо: самостоятелно, с акомпанимент или с формацията Sweet Candy. Сега младата певица усъвършенства основно стилистиката на живите си участия като и за миг не престава да работи по следващите си музикални проекти.
Научете още за Кремена Димитрова от профила й в Top Artists Agency.
Над видео сингъла „Непознат“ работиха:
Музика: Димитър Стафидов
Текст: Димитър Стафидов
Аранжимент: Димитър Стафидов
Миксинг и мастеринг: Юлиан Янев
Режисьор: Димитър Стафидов
Коса: Снежина Николова
Стилист: „Agressia group“